Na osnovu člana 69. stav (1), a u vezi sa članovima 70. i 72. Zakona o visokom obrazovanju (“Službene novine Kantona Sarajevo”, broj: 36/22 i 28/25), člana 111., a u vezi sa članovima 117. i 118. Statuta Univerziteta u Sarajevu, broj: 01-14-35-1/23 od 26.07.2023. godine i Odluke Vijeća Univerziteta u Sarajevu – Farmaceutskog fakulteta, broj: 0101-5005/25 od 18. 09. 2025. godine, Vijeće Univerziteta u Sarajevu - Farmaceutskog fakulteta raspisuje

**JAVNI KONKURS**

**za izbor dekana na Univerzitetu u Sarajevu - Farmaceutskom fakultetu**

**za mandatni period 2026-2030. godine**

Kandidati za izbor dekana treba da ispunjavaju uvjete utvrđene članom 70. i 72. Zakona o visokom obrazovanju ("Službene novine Kantona Sarajevo", broj 36/22 i 28/25) i članom 117. Statuta Univerziteta u Sarajevu, broj: 01-14-35-1/23 od 26.07.2023. godine i to:

* da je državljanin Bosne i Hercegovine;
* da je u radnom odnosu sa punim radnim vremenom na Univerzitetu u Sarajevu - Farmaceutskom fakultetu;
* da je član Vijeća Univerziteta u Sarajevu – Farmaceutskog fakulteta;
* da je izabran u naučnonastavno zvanje vanrednog ili redovnog profesora;
* da nije osuđivan za krivično djelo i da se protiv istog ne vodi krivični postupak;
* da nije predsjednik ili član Upravnog odbora Univerziteta u Sarajevu;
* da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa, političkim strankama i sindikalnim organizacijama
* da nije prijevremeno razriješen sa funkcije dekana na način i u postupku utvrđenom Zakonom i Statutom (Kandidat ne može biti biran za dekana u periodu od četiri godine od datuma donošenja odluke o prijevremenom razrješenju)

Dekan Univerziteta u Sarajevu - Farmaceutkog fakulteta se bira na mandatni period od četiri (4) godine sa mogućnošću još jednog uzastopnog izbora.

**Uz svojeručno potpisanu Prijavu, kandidati su obavezni dostaviti:**

**1)** Biografiju/CV potpisanu od strane kandidata;

**2)** Bibliografiju potpisanu od strane kandidata;

**2)** Opis naučnog i stručnog rada potpisan od strane kandidata;

**3)** Program rada za mandatni period potpisan od strane kandidata (u printanoj i elektronskoj formi);

**4)** Izvod iz matične knjige rođenih;

**5)** Uvjerenje o državljanstvu (ne starije od 3 mjeseca);

**6)** Odluku Senata o izboru u akademsko zvanje redovnog profesora ili vanrednog profesora (posljednji izbor u akademsko zvanje);

**7)** Potvrdu da je član vijeća i da je u stalnom radnom odnosu sa punim radnim vremenom na Univerzitetu u Sarajevu - Farmaceutskom fakultetu izdatu nakon objavljivanja Javnog konkursa;

**8)** Potpisanu i ovjerenu izjavu od strane nadležne općinske službe ili notara kojom kandidat potvrđuje sljedeće:

* da nije politički angažovan u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa, političkim strankama i sindikalnim organizacijama
* da uredno ispunjava obaveze utvrđene članom 134. stav (2) Zakona o visokom obrazovanju i članom 229. Statuta Univerziteta u Sarajevu (odnosi se samo na kandidate u naučnonastavnom zvanju redovnog profesora)
* da nije predsjednik ili član Upravnog odbora Univerziteta u Sarajevu.

Tražena dokumentacija uz Prijavu se dostavlja u originalu ili ovjerenoj kopiji.

Kandidati koji ispunjavaju uvjete za izbor dekana javno će prezentirati ponuđeni program rada na sjednici Vijeća Univerziteta u Sarajevu – Farmaceutskog fakulteta.

Kandidat koji bude izabran dužan je dostaviti:

* Uvjerenje da nije osuđivan za krivično djelo i da se protiv istog ne vodi krivični postupak;
* Ovjerenu Izjavu da se na istog ne odnosi član IX. stav (1) Ustava Bosne i Hercegovine.

Javni konkurs ostaje otvoren 15 (petnaest) dana od dana objavljivanja.

Prijave sa potrebnom dokumentacijom se dostavljaju u zatvorenoj koverti na protokol Univerziteta u Sarajevu – Farmaceutskog fakulteta ili preporučeno putem pošte na adresu: UNIVERZITET U SARAJEVU – FARMACEUTSKI FAKULTET Ul. Zmaja od Bosne br. 8, 71 000 SARAJEVO, sa naznakom: „Prijava na Javni konkurs za izbor dekana – NE OTVARATI – OTVARA KOMISIJA“

Nepotpune i neblagovremene prijave neće se razmatrati.

Konkursna dokumentacija se neće vraćati kandidatima.

Bliže informacije se mogu dobiti na telefon: 033/586-180.

NAPOMENA: Svi izrazi koji se koriste u tekstu Javnog konkursa, a imaju rodno značenje, koriste se neutralno i odnose se jednako i na muški i ženski rod.